Zenei karrierje 2007-ben indult, amikor is megnyerte az "Idol" azeri változatát. 2010-ben a Milk &amp; Kisses tagjaként részt vett a "New Wave" zenei versenyen, amit Jūrmalában rendeztek. 2011-ben szerencsét próbált Azerbajdzsán akkori eurovíziós nemzeti válogatójában, a "Milli Seçim Turu"ban, ahol az elődöntőig jutott. Ebben az évben Ell és Niki képviselték az országot az Eurovíziós Dalfesztiválon, akiknek sikerült megszerezni a kaukázusi ország első győzelmét a dalfesztiválok történelmében. Chingiz 2013-ban ismét képviselte hazáját a "New Wave" versenyen, ezúttal szólóban. 2016-ban megmérettette magát a "The Voice" ukrán változatában. 2019. március 8-án hivatalossá vált, hogy ő fogja képviselni hazáját a 2019-es Eurovíziós Dalfesztiválon Tel-Avivban a Truth című dalával.